Der var meget debat, da politikerne på Langeland besluttede at åbne et asylcenter mere i Tullebølle. Begrundelsen var her, som den også er andre steder, at et asylcenter vil betyde mere kriminalitet i området. Men statistik viser, at det ikke er tilfældet.

Annonce

- Butikkerne på øen mister penge på det her, fordi der bliver stjålet flere ting. Så samlet set er det her en underskudsforretning for øen, ud over faren for flere voldsepisoder. Sådan lød en af udtalelserne forud for åbningen af et asylcenter i Tullebølle på Langeland. Og det er ikke usædvanligt, at det vækker bekymring eller ligefrem frygt, hvis der er udsigt til at blive nabo til et asylcenter. Men intet tyder på, at kriminaliteten øges i et område med et asylcenter. På Fyn og øerne er der i alt otte centre. Fem på Langeland, to i Faaborg-Midtfyn Kommune og et børnecenter på Ærø. Og der ikke noget, der dokumenterer, at kriminaliteten er steget i nærheden af nogen af de centre. Det viser tal fra Politistatistik.dk, hvor det er muligt at søge på antallet af anmeldelser i et givent område.

Man skal huske på, at de kommer her, fordi de har brug for hjælp, og de er meget taknemmelige. De vil gøre alt, hvad de kan for at gøre et godt indtryk.

Det er heller ikke oplevelsen hos Fyns Politi, at et asylcenter giver flere hverken indbrud eller tyverier. - Det generelle billede er, at et asylcenter ikke øger kriminaliteten, siger politikommissær Søren Frederiksen, der udtaler sig om forholdene på Ærø og Langeland. - På landsplan er der et faldende antal anmeldelser, og det gælder også på Fyn. Samtidig vil jeg sige, at de fleste sigtelser står der stadig Hansen og Jensen på. Der er ikke belæg for at sige, at asylansøgere har tilknytning til kriminalitet. I Horne føler naboer til asylcentret sig plaget af larm og generende blikke. Men det gør ikke asylansøgerne til kriminelle, påpeger politikommissær Jens Friis Christensen fra lokalpolitiet. - Jeg kan kun forholde mig til fakta, og at det er, at der ikke bliver anmeldt mere kriminelt ved asylcentrene, end der gør andre steder. Jeg har ikke oplevet mere kriminalitet i hverken Horne eller Faaborg, siger han og afviser rygter om prostitution og salg af stoffer fra asylcentrene. - Vi har et meget tæt samarbejde med ledelsen af asylcentrene, og de tolerer slet ikke kriminalitet. Hvis de havde opdaget noget, ville det blive anmeldt, siger Jens Friis Christensen. Han opfordrer til, at man gør noget for at lære asylansøgere at kende.

Annonce

Betjent: Tal med beboerne